เจ้าหญิงยูริโกะ พระชายาในเจ้าชายทากาฮิโตะ

เจ้าหญิงยูริโกะ พระชายาในเจ้าชายทากาฮิโตะ (; 4 มิถุนายน พ.ศ. 2466) พระนามเดิม ยูริโกะ ทากางิ  เป็นพระชายาในเจ้าชายทากาฮิโตะ มิกาซะโนะมิยะ พระราชโอรสพระองค์เล็กในจักรพรรดิไทโช กับจักรพรรดินีเทเม พระองค์เป็นพระปิตุลานีในสมเด็จพระจักรพรรดิอากิฮิโตะ และเป็นพระกุลเชษฐ์แห่งราชวงศ์เพียงพระองค์เดียวที่ประสูติในรัชสมัยไทโชที่ยังทรงพระชนม์ชีพ
== พระประวัติ ==
=== พระชนม์ชีพช่วงต้น ===
เจ้าหญิงยูริโกะประสูติในโตเกียว เป็นธิดาของไวเคานต์มาซานาริ ทากางิ (พ.ศ. 2437–2491) กับคูนิโกะ ทากางิ (สกุลเดิม อิริเอะ; พ.ศ. 2444–2531) พระชนกสืบสันดานมาจากตระกูลทากางิ อดีตตระกูลขุนนางที่ดูแลพื้นที่แถบทันอัง (Tan'an) และทรงเป็นลื่อของฮตตะ มาซาโยริ โรจูคนสำคัญในยุคบากูมัตสึ เมื่อนับจากพระบิดา ส่วนพระชนนีสืบสันดานมาแต่ตระกูลยานางิวาระ และเป็นพระญาติชั้นที่สองของจักรพรรดิโชวะ
เจ้าหญิงยูริโกะทรงสำเร็จการศึกษาจากโรงเรียนกากูชูอิงเมื่อปี พ.ศ. 2484
=== เสกสมรส ===
มีการประกาศว่าเจ้าชายทากาฮิโตะ มิกาซะโนะมิยะ จะทรงหมั้นกับยูริโกะ ทากางิ พระญาติชั้นที่สองเมื่อวันที่ 29 มีนาคม พ.ศ. 2484 โดยพระราชพิธีหมั้นจัดขึ้นเมื่อวันที่ 3 ตุลาคม พ.ศ. 2484 และมีพระราชพิธีเสกสมรสเมื่อวันที่ 22 ตุลาคมปีเดียวกัน ทั้งสองมีพระโอรส-ธิดา 5 พระองค์ ได้แก่
เจ้าหญิงยาซูโกะแห่งมิกาซะ (; 26 เมษายน พ.ศ. 2487) ทรงลาออกจากฐานันดรศักดิ์เพื่อเสกสมรสกับทาดาเตรุ โคโนเอะ  มีพระโอรสหนึ่งคน
เจ้าชายโทโมฮิโตะแห่งมิกาซะ (; 5 มกราคม พ.ศ. 2489 – 6 มิถุนายน พ.ศ. 2555) เสกสมรสกับโนบุโกะ อะโซ  มีพระธิดาสองพระองค์
เจ้าชายโยชิฮิโตะ คัตสึระโนะมิยะ (; 11 กุมภาพันธ์ พ.ศ. 2491 – 8 มิถุนายน พ.ศ. 2557)
เจ้าหญิงมาซาโกะแห่งมิกาซะ (; 23 ตุลาคม พ.ศ. 2494) ทรงลาออกจากฐานันดรศักดิ์เพื่อเสกสมรสกับโซชิตสึ เซ็ง  มีพระโอรส-ธิดาสามคน
เจ้าชายโนริฮิโตะ ทากามาโดะโนะมิยะ (; 29 ธันวาคม พ.ศ. 2497 – 21 พฤศจิกายน พ.ศ. 2545) เสกสมรสกับฮิซาโกะ ทตโตริ  มีพระธิดาสามพระองค์
พ.ศ. 2565 พระองค์มีพระบุตร 5 พระองค์ พระนัดดา 9 คน และพระปนัดดาอีก 7 คน
หลังการสิ้นพระชนม์ของเจ้าชายโทโมฮิโตะแห่งมิกาซะผู้เป็นโอรสเป็นต้นมา เจ้าหญิงยูริโกะจึงเสด็จเยี่ยมพระสวามีที่ทรงรักษาพระองค์ในโรงพยาบาลบ่อยครั้งในช่วงบั้นปลายพระชนม์ของเจ้าชายทากาฮิโตะ กระทั่งวันที่ 22 ตุลาคม พ.ศ. 2559 เจ้าหญิงยูริโกะและพระสวามีได้ฉลองครบรอบ 75 ปีแห่งการเสกสมรส ณ ห้องพักภายในโรงพยาบาล ถือเป็นการฉลองร่วมกันครั้งสุดท้ายของทั้งสองพระองค์ ไม่กี่วันหลังจากนั้น เจ้าชายทากาฮิโตะก็สิ้นพระชนม์เมื่อวันที่ 27 ตุลาคม พ.ศ. 2559 โดยมีเจ้าหญิงยูริโกะคอยประทับอยู่เคียงข้างในวาระสุดท้ายแห่งพระชนม์ชีพ หลังจากนั้นเจ้าหญิงยูริโกะจึงทรงรับเป็นเจ้าภาพในพระราชพิธีปลงพระศพพระภัสดาในฐานะพระชายา
เจ้าหญิงยูริโกะมิได้เข้าร่วมในพระราชพิธีบรมราชาภิเษกจักรพรรดินารูฮิโตะเมื่อวันที่ 22 ตุลาคม พ.ศ. 2562 กันยายน พ.ศ. 2563 เจ้าหญิงยูริโกะขณะพระชันษา 97 ปี เข้ารับการถวายการรักษาเพราะประชวรด้วยพระหทัยพิการและปับผาสะอักเสบ มีนาคม พ.ศ. 2564 เจ้าหญิงยูริโกะเข้ารับการถวายการรักษาการประชวรด้วยพระอาการพระหทัยเต้นผิดจังหวะ ณ โรงพยาบาลนานาชาตินักบุญลูกา แต่พระอาการประชวรไม่ร้ายแรงนัก สามวันหลังจากนั้นเจ้าหญิงยูริโกะจึงเสด็จกลับไปประทับที่พระตำหนักตามเดิม
กรกฎาคม พ.ศ. 2565 มีรายงานว่าเจ้าหญิงยูริโกะ ขณะพระชันษาได้ 99 ปี มีผลตรวจโควิด-19 เป็นบวก ทรงเข้ารับการถวายการรักษาในโรงพยาบาลเพราะมีพระปรอทมากกว่า 37 องศา และมีพระกรรสะเล็กน้อย ส่วนสถานะการรับวัคซีนไม่ได้รับการเผยแพร่ ด้วยเหตุผลด้านความเป็นส่วนพระองค์
== พระกรณียกิจ ==
เจ้าหญิงยูริโกะเป็นประธานกิตติมศักดิ์ขององค์กรการกุศลต่าง ๆ โดยเฉพาะองค์กรที่เกี่ยวข้องกับการรักษาวัฒนธรรมดั้งเดิมของญี่ปุ่น และทรงมีบทบาทยิ่งในสภากาชาดญี่ปุ่น
ในปี พ.ศ. 2491 เจ้าหญิงยูริโกะเป็นประธานมูลนิธิอิมพีเรียลกิฟต์โบชิไอกุไก (Imperial Gift Foundation Boshi-Aiiku-kai) และทรงลาออกจากตำแหน่งเมื่อเดือนกันยายน พ.ศ. 2553 นอกจากนี้ยังทรงเข้าร่วมกับองค์กรการกุศลต่าง ๆ โดยเฉพาะที่เกี่ยวข้องกับสุขภาพของแม่และเด็ก
== พระบุตร ==
{| border="1" border="1" cellpadding="4" cellspacing="0" style="width:100%; margin:0.5em 1em 0.5em 0; background:#d3d3d3; border:1px #aaa solid; border-collapse:collapse;"
|-
! style="background:#708090;"| พระนาม !! style="background:#708090;"| ประสูติ !! style="background:#708090;"| สิ้นพระชนม์ !! style="background:#708090;" colspan="2"| เสกสมรส
! style="background:#708090;"| พระนัดดา
|-
| ยาซูโกะ โคโนเอะ || 26 เมษายน พ.ศ. 2487 ||  || 16 ธันวาคม พ.ศ. 2509 || ทาดาเตรุ โคโนเอะ || ทาดาฮิโระ โคโนเอะ
|-
| เจ้าชายโทโมฮิโตะแห่งมิกาซะ || 5 มกราคม พ.ศ. 2489 || 6 มิถุนายน พ.ศ. 2555 || 7 พฤศจิกายน พ.ศ. 2523 || โนบูโกะ อาโซ || เจ้าหญิงอากิโกะแห่งมิกาซะเจ้าหญิงโยโกะแห่งมิกาซะ
|-
| เจ้าชายโยชิฮิโตะ คัตสึระโนะมิยะ || 11 กุมภาพันธ์ พ.ศ. 2491 || 8 มิถุนายน พ.ศ. 2557 || || ||
|-
| มาซาโกะ เซ็ง || 23 ตุลาคม พ.ศ. 2494 ||  || 14 ตุลาคม พ.ศ. 2526 || โซชิตสึ เซ็ง || อากิฟูมิ คิกูจิมากิโกะ ซากาตะทากาฟูมิ เซ็ง
|-
| เจ้าชายโนริฮิโตะ ทากามาโดะโนะมิยะ || 29 ธันวาคม พ.ศ. 2497 || 21 พฤศจิกายน พ.ศ. 2545 || 6 ธันวาคม พ.ศ. 2527 || ฮิซาโกะ ทตโตริ || เจ้าหญิงสึงูโกะแห่งทากามาโดะโนริโกะ เซ็งเงะอายาโกะ โมริยะ
|}
== พงศาวลี ==
== อ้างอิง ==
== แหล่งข้อมูลอื่น ==
Their Imperial Highnesses Prince and Princess Mikasa and their family
Japan Red Cross Society | At a glance
เจ้าหญิงญี่ปุ่น
บุคคลจากโตเกียว
ชาวญี่ปุ่นที่มีอายุเกิน 100 ปี